Koronavirusi, Shqipëria drejt hapjes totale
Rihapen kufijtë tokësorë, kopshtet e çerdhet si dhe rinisin kampionatet sportive pa publik. I bllokuar trasnporti publik, klubet e natës dhe palestrat. Për të katërtën ditë radhazi, rastet e reja mbeten në nivele të larta
Që prej 1 Qershorit, Shqipëria do të shkojë drejt hapjes totale pas afro 13 javësh nën masa të forta shtrënguese të ndërmarra për parandalimin e përhapjes së koronavirusit. Ministrja e Shëndetësisë Ogerta Manastirliu njoftoi sot se “”. Zonja Manastirliu bëri të ditur gjithashtu se “”. Nga fillimi i muajit të ardhshem do të rinisin dhe aktivitetet sportive. “”,shpjegoi ministrja. Të vetmet aktvivitet që do të vijojnë të mbyllura do të jenë transporti publik dhe aktivitetet kulturore, kinema, teatër, klubet e natës, pishinat, grumbullimet masive, dasmat, konferenca, dëgjesa publike, tubimet e çdo lloji. Që prej fillimit të epidemisë në Shqipëri janë rregjistruar 1099 raste me koronavirus, ndërsa 33 persona humbën jetën. Aktualisht janë 215 persona ende aktivë. Rastet e reja u rritën ndjeshëm 4 ditët e fundit pas vatrave të reja në Tiranë, njëra në një Call center, dhe tjetra në Qendrën spitalore universitare Nënë Tereza. Janë 10 qytete ku ende ka të prekur aktivë, ndërsa më shumë se gjysma e këtyre të fundit janë në kryeqytet